OB gevra om ‘onregmatige betalings’ te ondersoekDanny Jordaan. Foto: DoC/Ficlkr/GovernmentZA Die City Press het Sondag berig dat Jordaan glo opdrag gegee het dat twee DA-raadslede wat by die ANC aangesluit het steeds betaal word hoewel hulle nie meer in diens van die munisipaliteit is nie. Volgens Athol Trollip, die DA se burgemeesterskandidaat vir Nelson Mandelabaai, het die party die OB versoek om die bewerings te ondersoek. Trollip het gesê dit kom neer op die blatante misbruik van openbare geld. Trollip het gesê die DA sal dit ook oorweeg om ’n strafregtelike klag aanhangig te maak. “Jordaan het glo verlede week aan EWN gesê dat hy nog nooit enigiets korrup in sy lewe gedoen het nie, maar nou is daar bewerings dat hy onwettig opgetree het,” het Trollip gesê.